Legend of Kamapiiaa. 347 



ana me Kaneiki, hee ia Makalii. Nolaila, uwe na wahine a Kamapuaa i ka make ia Ma- 

 kalii. O Kamapuaa hoi, e moe ana no i ka hale, aole hele, aohe hana, o ka moe ka hana. 



NO MAKALII. 



Oia no kela Makalii i holo ai mai Oahu aku nei, iloko o ke kaua a Olopana me 

 Kamapuaa, i olelo ia ma ke kaua ana a Olopana a me Kamapuaa ma Waianae. Eia nae, 

 ua lilo ia i alii no Kauai ia wa, a malalo mai ona na kanaka o Kauai, pela i alii ai o Makalii. 



A ala o Kamapuaa, olelo aku na wahine: "Kupanaha oe, o ka moe no kau, a o ka 

 makuakane o kakou mai make, o maua no hoi mai make, ina la aole oe e ike." I aku o 

 Kamapuaa: "Owau ke hele e kaua me Makalii, a o oukou hoi e noho, mai hele oukou." 

 Ae mai o Kaneiki: "Ae, o oe ke hele." Ninau aku o Kamapuaa ia Kaneiki: "Aohe au 

 laau nui i ike ai, a i ole, i lohe ai?" "He laau no aia ia i uka o Kahikikolo." Kii aku la 

 na kanaka he lehulehu, a ooki a moku, lawe mai la me ke kauo a hiki i kai. Lalau iho 

 la o Kamapuaa, a hele aku la, hahai aku la o Kaneiki me Limaloa, mahope o Kamapuaa. 

 A hiki o Kamapuaa i luna o Kahoaea halawai laua me Ahuli, he koa no Makalii. Olelo 

 aku o Kamapuaa haua hoi. Hahau o Ahuli i luna o Kamapuaa i ka laau palau. E hue 

 ae ana o Kamapuaa i ka welau o Kahikikolo, lele ka laau a Ahuli i kahi e. Ike o Ahuli 

 aohe ana laau, holo aku, e hahau aku ana o Kamapuaa i ka laau make o Ahuli. 



A make o Ahuli, ku ana o Kanakea, he koa no, hele mai la a hahau i kana laau i 

 luna o Kamapuaa, e peku ae ana o Kamapuaa i ke kumu o Kahikikolo, lele ka laau i 

 kahi e. Holo o Kanakea e pee malalo o ke aalii. E uhau aku ana o Kamapuaa i ka laau, 

 make loa o Kanakea. 



Mahope ona o Omaumaukioe, a me Owalawalaheekio, he mau koa akamai i ka 00 

 ihe. I aku o Kamapuaa: "Pahua hoi ka ihe." E pahu mai ana laua ala elua i na ihe, e 

 alo ae ana o Kamapuaa, hala, e holo aku ana laua ala, nalowale loa. 



Mahope o laua ku ana o Makalii. I aku o Kamapuaa ia Kaneiki laua o Limaloa, 

 he kanaka holo wale keia o Makalii. I aku o Kaneiki me Limaloa: "He koa o Makalii, 

 aole holo ana." Olelo aku o Kamapuaa: "Holo no, i kuu mele no auanei la holo o Maka- 

 lii." Oli aku la o Kamapuaa. 



Nani kua ka pali, 



Me he mea ala i kalai ia a nihoniho, 



Ka pali o Kualele la e! 



Lele, lele paha e ! 



